Llewellyn Jewitt

thumb
Llewellyn Jewitt (1816–1886) oli englantilainen paikallishistorioitsija, taidegraafikko ja kirjojen kuvittaja. Hänen tuotantonsa on laaja ja monipuolinen.

Llewellyn Jewitt syntyi Yorkshiren Kimberworthissä lähellä Rotherhamia Arthur ja Martha Jewittin 17-lapsisen perheen nuorimpana. Perhe asui myöhemmin Derbyshiressä, missä hänen kartanpiirtäjäisänsä opetti häntä. Llewellyn Jewitt oppi nuorena puupiirrosten tekemisen taidon. Hän muutti Lontooseen vuonna 1835 ja alkoi piirtää ja kaivertaa kuvituksia lehtiin ja kirjoihin. Jewittin kuvituksia ilmestyi sellaisissa lehdissä kuin Pictorial Times, Illustrated London News ja Punch. Vuosina 1849–1853 hän oli Plymouthin kirjastonhoitaja. Vuonna 1853 hän muutti Derbyyn ja perusti siellä Derby Telegraph -nimisen lehden, joka ilmestyi aluksi kuukausittain, myöhemmin viikoittain.Jewitt, Llewellynn Frederick William. Dictionary of National Biography. London: Smith, Elder & Co. 1885–1900. Wikisource 

Jewittistä tuli 1857 Derbyn tiede- ja museoseuran sihteeri, ja hän piti Derbyn kaupunginmuseota avoinna lauantaisin.Newsletter of the Geological Curators Club , Vol 1, No. 8, 1976. s. 393 Myöhemmin hänestä tuli museon kuraattori ja Derbyshiren Arkeologisen seuran varapuheenjohtaja. Vuonna 1860 alkoi ilmestyä arkeologiaa ja historiaa käsittelevä lehti Reliquary, jonka päätoimittaja Jewitt oli 25 vuotta. Hän kirjoitti siihen artikkeleita myös itse.Peakland Writers  Peakland Heritage

Derbyssä asuessaan Jewitt oli mukana perustamassa vapaaehtoisia kiväärijoukkoja ja kirjoitti kirjan kivääreistä ja niillä ampumisesta. Vuonna 1868 hän muutti Winster Halliin Derbyshiress ja osallistui aktiivisesti uuden kotipaikkansa vesijohtoverkon rakennuttamiseen.

Jewitt oli Britannian arkeologisen seuran ja Antiikinkeräilijöiden seuran jäsen. Hän kirjoitti paljon vanhoista englantilaisista esineistä sekä topografiasta. Hänen tunnetuin teoksensa on Ceramic Art of Great Britain. Se ilmestyi vuonna 1878, mutta Jewitt oli työstänyt sitä kahdenkymmenen vuoden ajan.Llewelyn Jewitt 1816 - 1886 Derbyshire Artists

Jewitt meni naimisiin vuonna 1838 Elisabeth Sagen kanssa. Ennen vaimon kuolemaa he olivat naimisissa 48 vuotta, ja väitetään, etteivät he riidelleet kertaakaan. Kun vaimo kuoli maaliskuussa 1886, Jewitt menetti elämänhalunsa ja kuoli kesäkuussa 1886.Tom Bates: Llewellyn Jewitt - Derbyshire Genius  About Derbyshire

 Teokset 
 Handbook of British Coins, 1840.
 A Guide to the Borough of Derby, Derby, 1852
 Black's Guide to Derbyshire’ (toim. L. J.), 1857.
  The Matlock Companion and Visitor's Guide to the … Peak of Derbyshire, Derby [1860?].
  The Wedgwoods’ (memoirs of Josiah Wedgwood, &c.), London, 1865.
  The Ballads and Songs of Derbyshire, London, 1867.
  Black's Guide to Buxton’ (toim. L. J.), 1868.
  Guide to Alton Towers, Edinburgh, 1869.
  The Life of William Hutton, &c. (Chandos Library) [1869, &c.].
  Grave-mounds and their Contents, London, 1870.
  Handbook of English Coins, London [1870].
 Domesday Book of Derbyshire’ (toim. L. J.), 1871.
 Haddon Hall’ (a guide by S. C. Hall and L. J.), 1871.
  A History of Plymouth, Plymouth, 1873. 15. The Stately Homes of England’ (by S. C. Hall and L. J.), London, 1874–1877.
  Half-hours among some English Antiquities, London, 1877, 22. p. 1878.
 The Ceramic Art of Great Britain, being a History of the Ancient and Modern Porcelain Works of the Kingdom from Prehistoric Times, London, 1878 [1877], uud. p. [1883].
 The Life and Works of Jacob Thompson, London, 1882.
 English Coins and Tokens, London, 1886.

 Lähteet 

Luokka:Brittiläiset taiteilijat
Luokka:Vuonna 1816 syntyneet
Luokka:Vuonna 1886 kuolleet